tartuNLP/wikipedia-smugri-20251201 huggingface dataset:
Serblaste Vabariigi Pimedate ja Vaegnägijate Eriraamatukogu

Serblaste Vabariigi Pimedate ja Vaegnägijate Eriraamatukogu (serbia keeles "Специјална библиотека за слијепа и слабовида лица Републике Српске" ehk "SBSSRS") on pimedate ja nägemispuudega või mõne muu tavakirjas teksti lugemist takistava puude, häire või haiguse tõttu vaegnägevaid isikuid teenindav eriraamatukogu Banja Lukas, Serblaste Vabariigis.
Raamatukogu asutati Serblaste Vabariigi valitsuse koosolekul 13. juulil 2006 ja registreeriti 17. juulil 2007. Selle keskse kultuuriasutuse eesmärk on teenindada pimedaid ja nägemispuudega isikuid üldharidus-, teabe-, kunsti- ja teadusevaldkonnas. Serblaste Vabariigi territooriumil elab üle 2000 pimeda ja nägemispuudega inimese.
Raamatukogu direktor on Želimir Radinovic.
Asukoht.
See teaduse ja kultuuri avalik asutus asub aadressil: Frana Supila 31 F, 78 000 Banja Luka, Serbia Vabariik, Bosnia ja Hertsegoviina.
Raamatukogu geograafilised koordinaadid on 44°78'00" N 17°20'93" E.
Tegevusest lühidalt.
Banja Luka eriraamatukogu pimedatele ja nägemispuude- või -häirega isikutest lugejaskonnale alustas tegevust Serblaste Vabariigi Pimedate Ühingu raamatukoguna 1997. aastal. Avalikuks kultuuriasutuseks tunnistati see 2006. aastal, mil see ametlikult asutati.
Raamatukogus on raamatute säilitamise, kasutamise ja laenutamise osakond, kirjastamis- ja informatsiooniosakond ning kultuuritegevusosakond. Raamatukogu kogub ja laenutab heli- ja punktkirjas teavikuid ja raamatuid, samuti võimaldab kasutada seadmeid ja elektroonilisi abivahendeid, mis pakuvad juurdepääsu teabele, rahuldades pimedate ja nägemispuudega inimeste kultuurilisi ja üldhariduslikke vajadusi. Raamatukogus on kirjastusosakond koos trükikoja ja helisalvestusega.
Direktor Želimir Radinovici sõnul on raamatukogu avaldanud umbes 30 audioraamatut ja -ajakirja.
Raamatukogu korraldab ka kirjanduslikke kohtumisi kultuurivaldkonnas, näitusi, kirjandusvõistlusi, luulet tutvustavaid ja muid kirjandusõhtuid jms. Üritusi korraldatakse sageli koostöös muude kultuuriasutustega.
Serblaste Vabariigi pimedatele ja nägemispuudega isikutele mõeldud eriraamatukogul on 2016. aasta seisuga 600 kasutajat ja 8500 raamatust koosnev fond ning märkimisväärne kirjastustegevus.
Svitene jõgi

Svitene, (leedu keeles "Švitinys," poola keeles "Szwityń") on jõgi Lätis ja Leedu põhjaosas, Lielupe vasakpoolne lisajõgi. Jõgi voolab Zemgale madalikul. Jõe pikkus on 80 km (sellest Lätis 46 km) ja valgla on 419 km², sellest 169 km² on Läti territooriumil. Jõe lang on 0,7 m/km.
Svitene algab Pakruojise rajoonist Linkuva linna lähistelt ja voolab läbi Joniškise rajooni põhja poole. Jõgi on ühe kilomeetri ulatuses ka Läti ja Leedu piirijõeks. Lätis läbib jõgi Bauska ja Jelgava piirkondi. Jõe kaldal asub Svitene küla, mille ümbruskonnas on jõe sängi maaparandustööde käigus õgvendatud. Jõe keskjooksul on selle org looklev ja maastikul vaevu märgatav.
Heinrich Rau

Heinrich Gottlob Rau (2. aprill 1899 Feuerbach (tänapäeval Stuttgart) – 23. märts 1961 Ida-Berliin) oli saksa kommunistlik poliitik ja Saksa DV riigitegelane.
Rahvakooli lõpetamise järel õppis Heinrich Rau metallitööd ja töötas seejärel õpitud erialal. 1913. aastal astus ta sotsiaaldemokraatliku noorteorganisatsiooni liikmeks. 1917. aastal astus ta Saksamaa Sõltumatu Sotsiaaldemokraatliku Partei liikmeks. Samal aastal mobiliseeriti ta Saksa sõjaväkke ja ta võttis osa Esimesest maailmasõjast.
1920. aastal astus Heinrich Rau Saksamaa Kommunistlikku Parteisse. 1920–1923 oli ta Saksamaa Kommunistliku Partei Keskkomitee põõlumajandusosakonna töötaja, 1923–1933 juhataja. Ta oli kommunistlike talurahvaajalehtede "Land- und Forstarbeiter" ja "Pflug" toimetaja. Lisaks oli Rau 1928–1933 Preisimaa Maapäeva liige. Natsionaalsotsialistide võimuletuleku järel ta vahistati 1933. aastal ja mõisteti 1934. aastal kaheks aastaks vangi. 1935. aastal võimaldati tal Saksamaalt lahkuda ja emigreerus kõigepealt Tšehhoslovakkiasse ja seal edasi Nõukogude Liitu.
Moskvas töötas Heinrich Rau 1935. aasta novembrist kuni 1937. aasta veebruarini Rahvusvahelise Agraarinstituudi asejuhatajana. 1937. aasta algul saatis Saksamaa Kommunistliku Partei juhtkond Rau Hispaania kodusõtta, kus ta juhtis alates 1938. aasta jaanuarist 11. internatsionaalset brigaadi. Haavatasaamise järel läks ta 1938. aasta mais Prantsusmaale, kus ta 1. septembril 1939 vahistati ja interneeriti. 1942. aasta juunis andis Vichy valitsus ta Gestapole välja. 1942 aasta augustist kuni 1943. aasta märtsini oli Rau Berliinis vanglas, seejärel saadeti ta Mauthauseni koonduslaagrisse, kus ta viibis kuni vabanemiseni 1945. aasta mais.
1945. aasta juulis pöördus Heinrich Rau Berliini tagasi. Alates 1945. aasta augustist töötas ta Brandenburgi liidumaa valitsuses, kus oli 1946–1948 majandusminister. 1948–1949 oli ta Saksa Majanduskomisjoni (Saksa DV valitsuse eelkäija) esimees. Alates 1949. aastast oli Johannes Rau Saksamaa Sotsialistliku Ühtsuspartei Eestseisuse liige ja Keskkomitee Poliitbüroo liikmekandidaat. 1950. aasta juulis sai ta Keskkomitee Poliitbüroo liikmeks. 
1949–1950 oli Johannes Rau Saksa DV majanduse planeerimise minister. 1950–1961 oli ta Saksa DV Ministrite Nõukogu esimehe asetäitja. 1950–1952 oli Rau Riikliku Plaanikomisjoni esimees, 1952–1953 Ministrite Nõukogu juures asuva Tööstuse ja Liikluse Koordineerimisasutuse juhataja. 1953–1955 oli ta masinaehituse minister ja 1955–1961 väliskaubandusminister. 1949–1961 oli ta Rahvakoja (parlamendi) liige.
Johanna Quandt

Johanna Maria Quandt (sündinud Bruhn; 21. juuni 1926 Berliin – 3. august 2015 Bad Homburg vor der Höhe) oli Saksa ettevõtja, kuulsa Saksa töösturi, BMW ühe juhi Herbert Quandti lesk. 
Surres oli ta Saksamaa rikkaimate inimeste edetabelis 8. kohal (rikkaim naine), maailma rikaste inimeste tabelis oli ta 77. (naistest 11.).
Pärast mehe surma 1982. aastal sai ta päranduseks 16,7% BMW aktsiatest. 
2014. aasta augusti seisuga hindas Forbes perekond Quandti varanduse suuruseks 46,3 miljardit USA dollarit. 
Johanna Quandt suri 89-aastaselt oma kodus Bad Homburgis Frankfurdi lähedal.
Kiired

Kiired oli Tartu kooliõpilaste kirjandusringi "Kirjanduse sõbrad" album, mille toimetaja oli gümnaasiumiõpilane Gustav Suits. 
Albumeid ilmus kolm: 1901. aastal "Kiired I" ja "Kiired II", 1902. aastal "Kiired III".
1904.aastal kavandati Kiirte neljandat albumit, kuid sellele otsustati nimeks panna "Noor-Eesti". Uus album ilmus tsensuuriviivituse tõttu alles 1905 suvel.
Tallinna FC Betoon

Tallinna FC Betoon on Tallinnas tegutsev Eesti saalijalgpalli klubi.
Hooajal 2007/08 tuli klubi Eesti meistriks.
Kolka nina

Kolka nina (liivi keeles "Kūolka nanā", läti keeles "Kolkasrags", saksa keeles "Domesnäs") on Läti neem, mis moodustab Kura poolsaare põhjatipu Läänemeres. Neemest vahetult edelas umbes 2 km kaugusel asub samanimeline küla Kolka. 
Kolka ninal ühineb Irbe väin ehk Kura kurk kagukaarde Liivi lahte, neem jätkub kirdes veealuse madalikuna ligi 6 km kuni Kolka tuletornini. Õhtuhämaruses ja ööpimeduses võib neemelt silmata 38 km kaugusel asuva Sõrve tuletorni valgusvihke Saaremaalt Eestis.
Kolka nina on tuntud linnuvaatluspaigana. Sealtkaudu kulgeb Läti territooriumi kõige intensiivsem lindude rändetee, mis viib suvistesse elukohtadesse Euraasia põhjaosas. Mõnel aprillipäeval võib neemest üle lennata kuni 50 000 lindu tunnis. 
Kolka mererannal on 16. sajandil ehitatud vana tuletorni varemed, majakas asus ajalooliselt rannast kaugemal sisemaal. Samas asukohas paiknes Nõukogude piirivalvevägede tehniline vaatluspost aastail 1945–1991.
Valga Lokomotiiv

Valga Lokomotiiv (hilisema nimega FC Valga) oli 1990–2006 Valgas tegutsenud jalgpalliklubi.
Klubi asutati 1990 nimega Valga Lokomotiiv.
Klubi ühines 2005. aasta lõpus FC Valga Warrioriga.
TalTech (saalihoki)

TTÜ/Team Exel on Tallinnas tegutsev Eesti saalihokiklubi, mis mängib Meistriliigas. Klubi asutati 1997. 
Klubi on tulnud Eesti meistriks aastatel 2008 ja 2015.
Sparta Team Automaailm

Sparta Team Automaailm on Tallinnas tegutsev Eesti saalihokiklubi, mis mängib Meistriliigas. Klubi asutati 2010.
Kutsestandard

Kutsestandard (inglise keeles "professional standard") on dokument, milles kirjeldatakse mingi konkreetse kutseala tööülesandeid ja -keskkonda ning vastaval kutsealal tegutsemiseks vajalikku kompetentsust ehk töö edukaks tegemiseks vajalike oskuste, teadmiste ja hoiakute kogumit.
Kutsestandardid on kutsesüsteemi osa. Kutsesüsteem on osa Eesti kvalifikatsioonisüsteemist, mis seob haridussüsteemi tööturuga ja aitab kaasa elukestvale õppele ning tööalase kompetentsuse arendamisele, hindamisele, tunnustamisele ja (rahvusvahelisele) võrdlemisele. Kutsestandardid on aluseks kutseõppe pakkumisele ja kutsetunnistuste andmisele.
Kutsestandardid kinnitavad kutsenõukogud. Kutsestandardid kantakse kutseregistrisse.
Kutsetunnistus

Kutsetunnistus on dokument, mis tõendab kutset omava isiku vastavust kutsestandardis kehtestatud nõuetele.
Kutse andmine on protsess, mille käigus kutset andev organ, kutsekomisjon, hindab kutset taotleva isiku oskuste ja teadmiste vastavust kutsestandardis toodud nõuetele. Positiivse tulemuse korral väljastatakse kutsetunnistus.
Sibulasordid

Hariliku sibula sordiaretuse üheks eesmärgiks on hariliku sibula vegetatiivse (tippsibulad), aga ka seksuaalsele paljunemisele kaasaaitamine. Inimesepoolsetele vegetatiivsetele paljundamispüüdlustele mullakeskkonnas vastab sibulataim üsna rahuldava fertiilsusega.
Hariliku sibula sortide nimetused saadakse tänapäeval taimeperekonna nimest ("Allium") + liiginimest ("cepa") + sordinimest ('Honeybee').
Arvatakse, et Haitile vedas sibula Christoph Kolumbus.
1990. aastatel olid kultiveerimisel sordid:
Ekstantsed sibulasordid (enne 1986):
Kohalikud/ farmi sordid:
Jamaical kultiveeritakse sibulat vähe ja peamiseks kasvatuspiirkonnaks on Saint Elizabethi vald, "Pedro Plains". Jamaical kohanevad sibulasordid: 
Sibula hübriidseemnete (-sortide) sordiaretus sai alguse USA-s 1930. aastatel ja selleks on kasutusel mitmed meetodid, nt 'emasvanema' taimelt eemaldada tolmukatelt õietolm.
Hübriidseemente ja – F1 sortide väljatöötamisel kasutatakse ära ka sibulataime pärilikke tunnuseid.
"Seminis" (Monsanto).
"Seminis" (Monsanto) : SV6672NW, SV6646NW, SV4058NU, XP 07716000 ja SV4643NT;
"Synthetic populations" S1.
Sünteetilised sibulasordid:
Kutsekomisjon

Kutsekomisjon on kutse tõendamise ja omistamise korraldamiseks ja kutseomistamise otsuste langetamiseks moodustatud erialaspetsialistidest koosnev komisjon.
Kutsekomisjoni tegevuse eesmärgiks on hinnata vastaval alal töötajate teadmiste ja kutseoskuste vastavust kutsestandardile. Kutsekomisjoni tegevust reguleerib kutsekomisjoni tegevusstatuut.
Kutsekomisjon lähtub kutseomistamisel ja kutsetunnistuste väljastamisel kutseseadusest, kutsekvalifikatsiooni tõendamise ja omistamise korrast, kutsekomisjoni tegevusstatuudist ja kutsestandardist.
Leo Soonpää

Leo Soonpää (ka Leonhard Soonpää, kuni 1939 Leonhard Soonberg; 18. veebruar 1903 Luke vald, Tartumaa – 6. oktoober 1979 Tallinn) oli eesti kunstiajaloolane, kunsti- ja teatrikriitik ning kunstipedagoog.
Elukäik.
Ta õppis Tamse külakoolis ja aastatel 1919–1922 Hugo Treffneri Gümnaasiumis. 1922. aastast õppis ta Tartu Ülikoolis, mille lõpetas 1928. aastal kunstiajaloolasena.
Pärast ülikooli lõpetamist töötas ta mitmes ajalehes (Uudisleht, Uus Eesti) teatri- ja kunstikriitikuna, 1935. aastast oli Eesti Ajakirjanike Liidu esindaja Balti pressiliidus. Aastatel 1937–1938 oli ta ajakirja Tuju ja 1938–1940 ajakirja Areng tegevtoimetaja.
Ta oli aastatel 1934–1936 Riigi Kunsttööstuskooli, aastatel 1940–1941 Jaan Koorti nimelise Riigi Rakenduskunsti Kooli, aastatel 1941–1943 Tallinna Kujutava ja Rakenduskunsti Kooli kunstiajaloo õppejõud, lisaks töötas ta aastatel 1942–1943 Estonia teatris dramaturgina. Aastatel 1944–1974 oli ta ERKI-s kunstiajaloo ja esteetika õppejõud, 1946. aastast dotsent, aastatel 1946–1955 ühtlasi kunstiajaloo kateedri juhataja.
Leo Soonpää suri 6. oktoobril 1979 Tallinnas ja ta maeti 10. oktoobril 1979 Metsakalmistule.
Isiklikku.
Tema vend oli Eesti riigiametnik Karl Soonpää. Ta oli abielus helikunstnik Niina Murrikuga.
Elisabeth Juudas

Elisabeth Juudas (sündinud 8. juulil 1988 Tallinnas) on eesti laskesuusataja. 
Rahvusvahelistel võistlustel debüteeris ta 2007. aastal, osaledes Otepääl toimunud suvebiatloni maailmameistrivõistlustel.
Esimesed maailma karikasarja punktid sai ta 2010. aastal, kui sai Nové Město etapil individuaalsõidus 37. koha.
Perse

"Perse" on vulgaarne väljend inimese istmiku ehk tuharate kohta.
Sõnal on ka teisi tähendusi:
Pepu (täpsustus)

Pepu on lastekeelne väljend istmiku kohta.
Jaan Koolmeister

Jaan Koolmeister (sündinud 2. juunil 1992) on eesti laskesuusataja. 
Debüüdi rahvusvahelisel võistlusel meeste arvestuses tegi ta 2013. aastal, osaledes Haanjas toimunud suvebiatloni Euroopa meistrivõistlustel.
Jan Treier

Jan Treier (sündinud 11. veebruaril 1992) on eesti laskesuusataja. 
2012. aastal võistles ta esimest korda maailma karikasarjas meeste arvestuses.
Tema treener on olnud Tõnu Pääsuke.
Jana Mintšenkova

Jana Mintšenkova (sündinud 19. aprillil 1988) on Eesti laskesuusataja. 
IBU maailma karikasarjas debüteeris ta täiskasvanute arvestuses 2007. aastal.
Jarmo Nikolai

Jarmo Nikolai (sündinud 10. märtsil 1984) on eesti laske- ja murdmaasuusataja.
Ta lõpetas 2000. aastal Nõmme Erakooli.
Osales esimest korda rahvusvaheliselt täiskasvanute arvestuses 2006. aastal, kui osales laskesuusatamise Euroopa meistrivõistlustel Langdorfis. Ta sai selles võistluses individuaalselt 63. ja 78. koha ning meeskondlikult 18. koha.
Laskesuusatamise EM-võistlustel Nove Mestos 2008. aastal lõpetas ta meeste 20 km distantsi parima eestlasena 59. kohal.
Murdmaasuusatajana on ta osalenud muu hulgas Skandinaavia karikavõistlustel.
Johan Talihärm

Johan Talihärm (sündinud 27. septembril 1994 Tallinnas) on eesti laskesuusataja. 
Oma rahvusvahelise debüüdi tegi ta 2013. aastal juunioride maailmameistrivõistlustel laskesuusatamises.
Isiklikku.
Tema õde on laskesuusataja Johanna Talihärm.
Kelly Vainlo

Kelly Vainlo (sündinud 28. augustil 1995) on eesti laske- ja murdmaasuusataja. 
2012 võttis ta osa Innsbruckis toimunud noorte taliolümpiamängudest, kus sai 5 km klassikasõidus 21. ja vabatehnikasprindis 25. koha.
2013 osales ta Haanjas toimunud suvebiatloni Euroopa meistrivõistlustel, kus sai sprindis 24. ja jälitussõidus 22. koha.
Kermo Sikk

Kermo Sikk (sündinud 5. novembril 1993) on eesti laskesuusataja. 
Rahvusvahelise debüüdi tegi ta 2012. aasta juunioride maailmameistrivõistlustel laskesuusatamises, kus saavutas üksiksõidus 74. ning sprindis ja jälitussõidus 54. koha.
Martin Maasik

Martin Maasik (sündinud 3. aprillil 1984 Tallinnas) on eesti laskesuusataja. 
Ta on aastast 2005 kuulunud Eesti laskesuusatamiskoondisse.
Martin Pajos

Martin Pajos (sündinud 15. septembril 1988) on eesti laskesuusataja. 
Oma rahvusvahelise debüüdi tegi ta 2007. aasta IBU-karikasarjas.
Peeter Kirss

Peeter Kirss (3. oktoober 1960 – 8. veebruar 2024) oli eesti laulja. 
1980. aastatel oli ta ansambli Paradoks laulja. Aastatel 1988–1991 oli ta ansambli Fix solist.
Peeter Kirss (laskesuusataja)

Peeter Kirss (sündinud 24. aprillil 1990) on eesti laskesuusataja. 
Oma rahvusvahelise debüüdi tegi ta 2010. aastal juunioride maailmameistrivõistlustel Torsbys.
Lihhoslavli rajoon

Lihhoslavli rajoon on haldusüksus Venemaal Tveri oblastis.
Rajoonis on 2 linna (Lihhoslavl ja Kalašnikovo) ja 10 külaasundust.
Rajoon on valdavalt Tveri karjalaste asuala. 1989. aastal oli karjalasi 20% rajooni elanikest.
Rando Kaljuvee

Rando Kaljuvee (sündinud 22. juulil 1991) on eesti laske- ja murdmaasuusataja. 
Rahvusvahelise debüüdi murdmaasuusatamises tegi ta 2009. aastal.
2012. aastal osales ta 2012. aasta juunioride maailmameistrivõistlustel laskesuusatamises, kus sai sprindis 68. koha.
Ninase poolsaar

Ninase poolsaar, ka Tagaranna poolsaar, on poolsaar Saaremaa põhjarannikul, mis külgneb ida poolt Küdema lahe ja lääne poolt Tagalahega. 
Poolsaare põhja- ja looderannas asub Ninase pank. Siseosas ulatub Ninase poolsaare kõrgus kuni 19 meetrini. Läänerannas on merest eraldunud järvi (Kooru järv, Kaanda järv jmt), mis kuuluvad poolsaare läänerannikul oleva Koorunõmme looduskaitseala koosseisu.
Poolsaare kirdeosas on Saaremaa sadam.
Niina Murrik-Polonsky

Niina Murrik-Polonsky (sünninimi Linda Irene Murrik, ka Niina Kukk ja aastast 1939 Niina Soonpää; 28. aprill 1897 Valga – 27. september 1947 Tallinn) oli eesti pianist ja muusikapedagoog.
Ta alustas klaveriõpinguid Valgas. Elas aastast 1914 Helsingis õe Hella Murrik-Wuolijoki juures ja võttis klaveritunde eraõpetajatelt; lühikest aega õppis ta ka Peterburis I. Borovka eramuusikakoolis. Ta astus aastal 1919 Tallinna Konservatooriumi, algul Sigrid Hörschelmanni klaveriklassi, ent lõpetas aastal 1929 Theodor Lemba õpilasena.
Pärast konservatooriumi lõpetamist töötas ta Tallinnas vene ja saksa seltside muusikajuhina. Aastatel 1933–1938 juhatas ta Tallinnas oma klaveristuudiot (õpilasi: Harri Otsa), kus teooriaõpetajate-assistentidena tegutsesid aeg-ajalt ka Eduard Visnapuu, Adolf Vedro, Hilja Reimann, Sylvia Laur ja teised. Ta oli tegev Aino Tamme, Aleksander Arderi, Karl Otsa, Herbert Laane, Rudolf Milli ja Rudolf Palmi klaverisaatjana. Ta on avaldanud ka kontserdiarvustusi.
Isiklikku.
Tema vanem õde oli Eesti päritolu Soome kirjanik Hella Wuolijoki. Tema õde Salme Murrik-Dutt oli Eestis sündinud Briti kommunistlik poliitik, õde Erna-Amalie Murrik-Mitt oli saksa keele õpetaja. Oli abielus kunstiajaloolase Leo Soonpääga.
Rannapatarei nr 46

Rannapatarei nr 46 oli 1917. aastal ehitatud Peeter Suure merekindluse mererinde Väinamere positsiooni rannakaitsesüsteemi kuulunud rannapatarei Saaremaal Ninase poolsaarel Tagaranna küla juures. 
Patareipositsioon.
Rannapatarei nr 46 suurtükid asetsesid Ninase pangal, kaks keskmist umbes 50-meetrise vahekaugusega teineteise kõrval, kaks äärmist eelmistest veidi tahapoole nihutatud. Kuna suurtükid paiknesid otse Ninase poolsaare tipus, olid need merelt kergesti nähtavad. Relvad asusid ajutistel puidust suurtükialustel, positsioonide eesvall oli betoneeritud.
Rannapatarei nr 46.
Rannapatarei nr 46 oli relvastatud nelja 6″/152 mm Canet' suurtükiga, Suurtükkide laskekaugus oli 22 km, raua pikkus 16 m ja kogu suurtükitorn kaalus 20 tonni. 
Suurtükipatareide sümbolite tähendus nimes (6″ või 152 mm):
Rannapatarei nr 46 eesmärgiks oli tõkestada võimalikku Saksa dessanti Tagalahte. Esimese maailmasõja ajal Saksamaa keisririigi mereväe dessantoperatsioonil Albion sisenes 29. septembril 1917 Saksa dessant Tagalahte. Ninase patarei avaldas vaid nõrka vastupanu ning pärast lühikest tulevahetust Saksa sõjalaevadega piirati patarei tagalast ümber ning sunniti alistuma. Surma sai 7 sõdurit, ülejäänud sunniti alistuma.
Ninase rannakaitsepatarei nr 46 neli kahurialust Esimese maailmasõja ajast on tunnistatud ajaloomälestiseks.
Alari Remmelg

Alari Remmelg (sündinud 6. aprillil 1984 Kärdlas) on eesti laskesuusataja. 
Ta on kuulunud aastast 2005 Eesti laskesuusatamiskoondisse.
Siim Ala

Siim Ala (sündinud 21. augustil 1987) on eesti laskesuusataja. 
Ta on kuulunud Eesti laskesuusatamiskoondisse.
Tõnis Uiboupin

Tõnis Uiboupin (sündinud 7. oktoobril 1988) on eesti laskesuusataja. 
Oma debüüdi IBU karikavõistluses täiskasvanute arvestuses tegi ta hooajal 2009/10.
Ta on kuulunud Eesti laskesuusatamiskoondisse.
Aleksei Bogoljubov

 
Aleksei Bogoljubov (vene Алексей Петрович Боголюбов; vkj 16. märts / 28. märts 1824 Novgorodi kubermang, Venemaa – 7. november 1896 Pariis) oli Vene maalikunstnik (marinist).
Isiklikku.
Ta oli kirjanik Aleksandr Radištševi lapselaps.
Ain Matvere

Ain Matvere (13. jaanuar 1967 Tartu – 14. mai 2018) oli eesti sulgpallur.
Ta lõpetas aastal 1985 Tartu 3. Keskkooli.
1983–1991 võitis ta Eesti meistrivõistlustel 7 kulda: 2 üksik-, 3 meespaaris- ja 2 segapaarismängus.
1984 valiti ta aasta parimaks sulgpalluriks.
Tema kuulsaim õpilane on Kati Tolmoff.
Anneli Parts

Anneli Parts (enne 1991. aastat Anneli Lambing; sündinud 12. novembril 1968 Tartus) on endine eesti sulgpallur ja sulgpallitreener.
Aastatel 1985–1995 tuli ta Eesti meistriks 11 korda: 3 korda üksik-, 5 korda naispaaris- ja 3 korda segapaarismängus.
Ants Mängel

Ants Mängel (sündinud 26. jaanuaril 1987 Tallinnas) on eesti sulgpallur.
2005–2011 võitis ta Eesti meistrivõistlustel 10 kulda: 5 meespaaris- ja 5 segapaarismängus. 
2005–2012 kuulus ta Eesti sulgpallikoondisse.
Aleksandr Radištšev

Aleksandr Nikolajevitš Radištšev (vene Алекса́ндр Никола́евич Ради́щев; 31. august 1749 Moskva – 24. september 1802 Peterburi) oli vene filosoof ja kirjanik.
1790. aastal avaldas ta anonüümselt raamatu "Teekond Peterburist Moskvasse" ("Путешествие из Петербурга в Москву"). Raamatus sisalduva pärisorjuse kriitika tõttu Radištšev arreteeriti ja saadeti Siberisse asumisele. Siberist tagasi lubati tal pöörduda 1796. aastal.
Radištševi lapselapse maalikunstnik Aleksei Bogoljubovi eestvõtmisel avati 1885. aastal Saratovis A. N. Radištševi nimeline kunstimuuseum.
Einar Veede

Einar Veede (sündinud 20. juulil 1966 Tartus) on endine eesti sulgpallur ja sulgpallitreener.
1992–1997 võitis ta Eesti meistrivõistlustel 7 kulda: 5 mees- ja 2 segapaarismängus.
Eve Laansoo

Eve Laansoo (sünninimi Eve Jugandi, sündinud 15. jaanuaril 1981) on eesti sulgpallur.
Ta on mitu korda tulnud Eesti meistriks. 1999 oli ta edukas ka Balti meistrivõistlustel sulgpallis.
Kalev Nõmm

Kalev Nõmm (12. oktoober 1921 Allmäe küla, Stavropoli krai, Vene SFNV – 12. aprill 1994 Tallinn) oli Eesti NSV riigi- ja parteitegelane.
Kalev Nõmm teenis Teises maailmasõjas Punaarmees. Pärast Teist maailmasõda oli kasvataja tööstuskoolis nr. 5 Haapsalus, seejärel töötas EKP Kullamaa Vallakomitee propagandistina ja hiljem EKP Märjamaa Rajoonikomitee propaganda- ja agitatsiooniosakonna juhatajana. Lõpetas 1953. aastal EKP Keskkomitee Vabariikliku Parteikooli, töötas EKP Jõhvi Rajoonikomitee sekretärina. Aastail 1956–1962 töötas EKP Märjamaa Rajoonikomitee sekretärina ja esimese sekretärina. 1962. aastal oli EKP Keskkomitee parteiorganisaator Rapla Kolhoosi- ja Sovhoositootmise Valitsuses. 1963. aastal töötas EKP Põlva Kolhoosi- ja Sovhoositootmise Valitsuse Komitee sekretärina. 
Kalev Nõmm oli aastatel 1963–1978 EKP Põlva Rajoonikomitee I sekretär.
Kalev Nõmm oli Eesti NSV Ülemnõukogu VII, VIII, IX koosseisu saadik.
Getter Saar

Getter Saar (sündinud 6. juunil 1992 Kuressaares) on eesti sulgpallur.
Aastatel 2010, 2011, 2013 ja 2015 tuli ta Eesti meistrivõistlustel üksikmängus kolmandaks.
Heino-Karl Aunin

Heino-Karl Aunin 8. jaanuar 1935 Valga – 2. mai 2010 Tallinn) oli eesti võrkpallur, sulgpallur ja spordipedagoog.
Ta tuli kolm korda Eesti meistriks sulgpallis: 1966 ja 1967 segapaarismängus ja 1971 meespaarismängus.
1975–1997 oli ta Tallinna Pedagoogilise Instituudi võrkpallimeeskonna treener.
Hele-Mall Pajumägi

Hele-Mall Pajumägi (aastani 1959 Karm; sündinud 1. veebruaril 1938 Tartus) on endine eesti sulgpallur ja sulgpallitreener.
1965 tuli ta kolmekordseks Eesti meistriks: naisüksik-, naispaaris- ja segapaarismängus.
1963–1967 oli ta Sulgpalliföderatsiooni koondise treener ja 1970–1995 TTÜ sulgpallitreener.
Helen Klaos

Helen Klaos (neiupõlvenimega Reino; sündinud 25. jaanuaril 1983) on eesti sulgpallur ja sulgpallitreener.
Hooajal 2005/06 võitis ta koos Piret Hameriga naiste paarismängus sulgpallivõistluse Estonian International.
Indrek Küüts

Indrek Küüts (sündinud veebruaris 1977) on eesti sulgpallur ja sulgpallitreener.
1998. aastal võitis ta esimest korda Eesti meistrivõistlustel. Aastani 2008 võitis ta veel kuus korda Eesti meistrivõistlustel.
Kai-Riin Saluste

Kai-Riin Saluste (sündinud 23. novembril 1983) on eesti sulgpallur.
2001 osales ta maailmameistrivõistlustel sulgpallis. 2003 võitis ta esimest korda Eesti meistrivõistlustel.
Kairi Saks

Kairi Saks (umbes 1979) on eesti sulgpallur.
1997 ja 1998 võitis ta Balti meistrivõistlustel sulgpallis naiste paarismängus esikoha.
Gertu Pabbo

Gertu Pabbo (sündinud 10. veebruaril 1996) on eesti laulja. 
Ta tuli saates "Eesti otsib superstaari" 2015. aastal 6. hooajal teiseks. 
Diskograafia.
11. augustil 2015 ilmus tema esimene singel "Ei ma ootama jää". Loo autor on Ott Lepland.
Ta osales Eesti Laulu 2016 poolfinaalis lauluga "Miljon korda," millega saavutas ta poolfinaalis 10 koha.
Alari Lell

Alari Lell (sündinud 10. juunil 1976) on endine eesti jalgpallur.
Ta on mänginud paljudes Meistriliiga klubides, sh FC Flora Tallinn, JK Tervis Pärnu, JK Tulevik Viljandi ja FC Kuressaare.
1995 mängis ta kuus kohtumist Eesti jalgpallikoondises.
Aleksei Žukov

Aleksei Žukov on endine Eesti poksija.
Ta osales muu hulgas edukalt Eesti NSV – Soome sõpruskohtumistes poksis.
1990. aasta septembris Riias toimunud Nõukogude Liidu relvajõudude meistrivõistluste tsooniturniiril pidas ta kuni 67 kg kaalus neli matši ja võitis need kõik.
Aleksei Žukov (jalgpallur)

Aleksei Žukov (vene Алексей Жуков; sündinud 11. jaanuaril 1965) on endine vene jalgpallur ja jalgpallitreener.
2008–2010 mängis ta klubis FC Lootus Kohtla-Järve.
Kristin Kuuba

Kristin Kuuba (sündinud 15. veebruaril 1997) on eesti sulgpallur.
Kuuba esindas Eestit Tokyo suveolümpiamängudel. Ta võitis 2015. aastal koos Helina Rüütliga juunioride Euroopa meistrivõistlustelt naiste paarismängus pronksmedali. See oli Eesti esimene medal sulgpalli tiitlivõistlustelt.
Kuuba on naiste üksikmängus võitnud kuus Euroopa karikasarja kuuluvat turniiri ja kolmel korral tulnud 2. kohale. Lisaks on ta naiste paarismängus koos Helina Rüütliga saavutanud kuus 1. kohta Euroopa karikasarja turniiridelt.
Eesti meistrivõistlustelt on Kuuba võitnud 17 kuldmedalit: 8 naisüksikmängus (2017 – 2023, 2025), 6 naispaarismängus (2014, 2017 – 2021) ja 4 segapaarismängus (2013, 2017, 2020, 2021).
Saavutused.
Juunioride Euroopa Meistrivõistlused.
"Naiste paarismäng"
BWF Euroopa karikasari.
"Naiste üksikmäng"
"Naiste paarismäng"
Kristjan Kaljurand

Kristjan Kaljurand (sündinud 13. juulil 1992) on eesti sulgpallur. 
Kaljurand on meeste paarismängus koos Raul Käsneriga võitnud ühe Euroopa karikasarja kuuluva turniiri ning kahel korral tulnud 2. kohale. Lisaks on Kaljurand võitnud Euroopa karikasarja turniiri kahel korral segapaarismängus – 2014. aastal koos Laura Kaljurannaga ning 2024. aastal koos Helina Rüütliga.
Eesti meistrivõistlustelt on Kaljurand võitnud 15 kuldmedalit: 11 meespaarismängus (2012, 2013, 2015–2023) ja 4 segapaarismängus (2018, 2019, 2024, 2025).
Saavutused.
BWF Euroopa karikasari.
"Meeste paarismäng"
"Segapaarismäng"
Isiklikku.
Tema isa on Kalle Kaljurand ja ema Marina Kaljurand; mõlemad vanemad on endised sulgpallurid. Tema õde Kaisa Kaljurand on samuti sulgpallur.
Ta on lõpetanud Tallinna Reaalkooli ja õpib Tallinna Tehnikaülikoolis inseneriteadust.
Laura Vana

Laura Vana (sündinud 9. oktoobril 1990 Pärnus) on eesti sulgpallur. 
Ta võitis 2010. ja 2011. aastal koos Karoliine Hõimiga Eesti meistrivõistlused paarismängus.
Kebbi osariik

Kebbi osariik on Nigeeria 1. järgu haldusüksus (osariik) riigi loodeosas. Piirneb läänes Nigeri ja Beniniga.
Kebbi osariik eraldati 1991. aastal Sokoto osariigist.
Kebbi osariik jaguneb 21 omavalitsusalaks. Osariigi pealinn on Birnin Kebbi. 
Suurem osa elanikest on rahvuselt hausad ja usutunnistuselt sunni muslimid.
Osariigis asub valdav osa Kainji rahvuspargist.
Piret Vaughan

Piret Vaughan (enne 2008. aastat Hamer; sündinud 21. mail 1980) on eesti sulgpallur.
1999–2005 võitis ta 6 korda Eesti meistrivõistlustel.
Isiklikku.
Tema abikaasa on Walesi sulgpallur Richard Vaughan.
Robert Kasela

Robert Kasela (sündinud 24. juulil 1993) on eesti sulgpallur.
Ta tuli 2012. ja 2013. aastal koos Kristjan Kaljurannaga Eesti meistriks paarismängus.
Aleksandr Ossipov

Aleksandr Ossipov (sündinud 7. augustil 1987 Narvas) on Eesti jäähokimängija.
2003–2008 mängis ta mitmes Eesti klubis. Aastast 2009 mängib ta Rootsi klubis HK Varberg.
Ta on mänginud Eesti jäähokimeeskonnas.
Häme daikiparv

Häme daikiparv on Soome aluskorras paiknev aluselise koostisega daikiparv.
Soomes paljanduv Svekofenni aluskord koosneb peamiselt 1,8–1,9 miljardi aasta vanustest moondekivimeist, mida lõikavad peamiselt rabakivist koosnevad umbes 1,6 miljardi aasta vanused intrusiivid. Rabakiviintrusiividega on seotud ka aluseliste plaatjate intrusiivide ehk daikide esinemine; neist tuntuim on Häme daikiparv, mille koostis on peamiselt diabaasne. Häme daikiparve vanuseks hinnatakse 1665 miljonit aastat.
Häme daikiparv hõlmab Tampere-Heinola-Lappeenranta piirkonda pikkusega umbes 300 km ja laiusega 60 km. Parves on umbes 200 daiki. Parve kuuluvad daikide laius varieerub paarist sentimeetrist kuni kilomeetrini. Ka pikkuselt on daikid väga erinevad – väiksemad on paarimeetrised; pikimad seevastu pikkusega üle kümne kilomeetri.
Tekkimine.
Häme daikiparv on seotud Ahvenisto plutooniga. Rabakiviintrusiivide ehk vedelate magmakehade aeglane ülespoole liikumine tekitas maakoores venituspingeid, mille tagajärjel moodustusid rebendlõhed, kuhu tungis basaltne magma, mis daikidena tardus. 
Häme daikiparv on Eestile lähim koht, kus daikid maapinnal paljanduvad.
Aleksei Sibirtsev

Aleksei Sibirtsev (sündinud 5. detsembril 1987 Narvas) on Eesti jäähokimängija.
2003–2007 mängis ta klubis Narva PSK. 2007–2008 mängis ta klubis Tartu Big Diamonds. Aastast 2009 mängib ta Rootsi klubis HK Varberg.
Ta on mänginud Eesti jäähokimeeskonnas.
Hiina Nõukogude Vabariik

Hiina Nõukogude Vabariik, lühend HNV (hiina keeles traditsioonilises kirjas 中華蘇維埃共和國, lihtsustatud kirjas 中华苏维埃共和国; "pinyin"'is Zhōnghuá Sūwéi'āi Gònghéguó), ajalooallikates sageli ka Jiangxi Nõukogu ("Jiangxi Soviet") rajati 7. novembril 1931 Hiina Kommunistliku Partei (HKP) juhi Mao Zedongi, kindral Zhu De ja teiste poolt. See kestis kuni 22. septembrini 1937, kui teise Hiina-Jaapani sõja alguse tõttu HKP ühines Kuomintangiga Teiseks Ühisrindeks. Pärast seda tehti sellest Erirajoon ja HKP kontroll säilis "de facto" Yan'ani üle.
Hiina Nõukogude Vabariigi pindala oli selle maksimaalse suuruse ajal umbes 30 000 ruutkilomeetrit ja seal elas 3 miljonit elanikku. Kuna HNV-l oli oma armee, post, pank, raha (paberrahal oli Lenini pilt) ja maksusüsteem, siis peetakse seda Kahe Hiina alguseks.
Anatoli Jakovlev

Anatoli Jakovlev (sündinud 22. jaanuaril 1990 Narvas) on Eesti jäähokimängija.
2006–2010 mängis ta klubis Narva PSK. Aastast 2010 mängib ta klubis Tartu Kalev-Välk.
Ta on mänginud Eesti jäähokimeeskonnas.
Keskaja ja vararenessansi kirjanduse antoloogia

"Keskaja ja vararenessansi kirjanduse antoloogia" (kaanepealkiri "Keskaja antoloogia") on 1962. aastal ilmunud antoloogia, mille andis välja Eesti Riiklik Kirjastus. Antoloogia koostas Villem Alttoa, toimetajad olid Villem Alttoa ja Edla Valdna. Raamatu trükiarv oli 5000.
Antoloogias on avaldatud tõlkeid keskaja ja vararenessansi rahvuseepostest, kangelaseepostest, rüütlikirjandusest ning linna- ja rahvakirjandusest. See on varustatud autoritutvustuste ja lühikeste kommentaaridega ning sissejuhatava käsitlusega. Enamik tõlkeid on tehtud originaalkeeltest, v.a iiri saagad, mis on tõlgitud vene keele vahendusel.
Antoloogia tekstide tõlkijad on Villem Alttoa, Aino Gross, Villem Grünthal-Ridala, Aira Kaal, Ain Kaalep, Tiiu Kaalep, Jaan Kaplinski, Jaan Kross, Aleksander Kurtna, Ott Ojamaa, Aleksander Raid, Harald Rajamets, Mall Sarv, Johannes Semper, Rein Sepp, Ülo Torpats ja Edla Valdna.
Andrei Aleksandrov

Andrei Aleksandrov (sündinud 29. aprillil 1990 Narvas) on Eesti jäähokimängija.
2006–2010 mängis ta klubis Narva PSK. 2010–2012 mängis ta klubis Tartu Kalev-Välk. Aastast 2012 mängib ta taas klubis Narva PSK.
Ta on mänginud Eesti jäähokimeeskonnas.
Leopold Ennosaar

Leopold Ennosaar (10. juuni 1920 Lümandu küla, Hageri vald, Harjumaa – 21. jaanuar 1999 Tallinn) oli eesti graafik.
Elulugu.
Kunstihariduse sai Ennosaar Riigi Kunsttööstuskoolis, kus õppis Günther Reindorffi käe all litograafiat ja tsinkograafiat aastatel 1933–1939. 1940 astus õppima Pallasesse, mille lõpetas Ado Vabbe ateljee õpilasena puugravüürile spetsialiseerunult 1948. Ennosaare diplomitöö oli mapp "Tartu 1947". 
Aastail 1947–1950 töötas ta Tartu Kunstiinstituudi graafika õppejõuna ning jätkas pedagoogilist tööd Tallinna Kunstiinstituudis 1954. aastani. Seejärel töötas vabakutselise kunstnikuna Tallinnas; alates 1954 kuulus ka Kunstnike Liitu.
Looming.
Ennosaare domineerivaks tehnikaks jäigi puugravüür, kuid 1950. aastate teisel poolel ja 1960. aastate algul viljeles ta tulemuslikult ka muid tehnikaid, iseäranis akvatintat. Ka teda puudutas 1960.–1970. aastate vahetusel abstraktsem käsitluslaad. Peale vabagraafika on Ennosaar loonud eksliibriseid.
Anton Jastrebov

Anton Jastrebov (sündinud 5. märtsil 1988 Narvas) on Eesti jäähokimängija.
2004–2007 mängis ta klubis Narva PSK. 2007–2008 mängis ta klubis Tartu Big Diamonds. Aastast 2008 mängib ta klubis Tartu Kalev-Välk.
Ta on mänginud Eesti jäähokimeeskonnas.
Artur Fedoruk

Artur Fedoruk (sündinud 4. jaanuaril 1992) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Igor Savvov

Igor Savvov (sündinud 14. septembril 1985 Kohtla-Järvel) on Eesti jäähokimängija.
2001–2003 mängis ta klubis HK Central Kohtla-Järve. 2003–2006 mängis ta klubis Kohtla-Järve Viru Sputnik. Aastast 2006 mängib ta klubis Tartu Kalev-Välk.
Ta on mänginud Eesti jäähokimeeskonnas.
Ilja Urušev

Ilja Urušev (sündinud 16. juuni 1987 Tallinnas) on Eesti jäähokimängija.
Ta alustas mängimist 2002–2003 klubis HK Karud-Monstera Tallinn. Seejärel vahetas ta igal aastal kuni aastani 2012 klubi ja aastast 2012 mängib ta klubis Tallinn Viiking Sport.
Ta on mänginud Eesti jäähokimeeskonnas.
Jan Lukats

Jan Lukats (sündinud 2. märtsil 1991 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Jevgeni Missenjov

Jevgeni Missenjov (vene Евгений Сергеевич Мисенёв; sündinud 28. aprillil 1993 Narvas) on Eesti ja Vene jäähokimängija.
2011–2013 mängis ta klubis Kapitan Stupino. Aastast 2013 mängib ta klubis Junior Kurgan.
Ta on mänginud Eesti jäähokimeeskonnas.
Villem-Henrik Koitmaa

Villem-Henrik Koitmaa (sündinud 3. oktoobril 1990 Tallinnas) on Eesti jäähokimängija (väravavaht).
Ta kuulub Eesti jäähokimeeskonda. Koitmaa valiti maailmameistrivõistluste I divisjoni B-grupi turniiri parimaks väravavahiks hooajal 2018.
Vassili Titarenko

Vassili Titarenko (sündinud 13. detsembril 1985 Kohtla-Järvel) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Hernehirmutis (tegelane)

Dr Jonathan Crane PhD ehk Hernehirmutis on halb tegelane Batmani koomiksites ja filmides. Ta oli Arkhami vaimuhaigla psühhiaater, kes tegi patsientidega igasuguseid hirmuga seotud eksperimente, mille käigus leiutas ta hirmugaasi – narkootikumi, mille tarbimisel nähakse enda suurima hirmu hallutsinatsioone. Ta müüs seda oma "alter ego" Hernehirmutise kujul suurimatele Gothami narkomüüjatele, kuid ta läks hulluks. Kui Batman ta saladuse paljastas, pandi Hernehirmutis Arkhamisse range valvega kongi. Pärast seda on ta mitu korda vabadusse pääsenud ja on siiani üks Batmani ohtlikumaid vastaseid.
Maksim Anohhin

Maksim Anohhin (sündinud 31. oktoobril 1995 Narvas) on Eesti jäähokimängija.
Aastast 2013 mängib ta klubis Narva PSK.
Ta on mänginud Eesti jäähokimeeskonnas.
Maksim Borovikov

Maksim Borovikov (sündinud 13. veebruaril 1992 Kohtla-Järvel) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Aleksandr Kuznetsov

Aleksandr Kuznetsov (sündinud 29. jaanuaril 1985 Narvas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Maksim Ivanov (jäähokimängija)

Maksim Ivanov (sündinud 5. juunil 1979) on Eesti jäähokimängija.
Aastast 2012 mängib ta klubis Tallinn Viiking Sport.
Ta on mänginud Eesti jäähokimeeskonnas.
Maksim Semjonov

Maksim Semjonov (sündinud 21. septembril 1985 Kohtla-Järvel) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Mark Rajevski

Mark Rajevski (sündinud 29. märtsil 1990 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Isiklikku.
Jäähokimängija Jan Rajevski on tema vend.
Mark Samorukov

Mark Samorukov (sündinud 9. veebruaril 1989 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Roman Andrejev

Roman Andrejev (sündinud 5. juunil 1990 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Jäämees

Dr. Victor Fries ehk Jäämees on negatiivne tegelane Batmani koomiksites ja filmides.
Ta oli arst, kelle naisel oli raske haigus, millele polnud veel ravimit leitud. Ta külmutas oma naise ja hakkas talle ravimit otsima, kuid ta katsed ravimit leida katkestati. Ta proovis vastu hakata, kuid ta visati vastu mürgiseid jää kemikaale, ning paistis, et ta suri. Kuid ta jäi ellu, elades vaid külmas, seega ehitas ta endale jääülikonna, ja hakkas röövima panku, et saada raha katsete jaoks leida ravim oma naisele. Teda on paar korda Arkhami vaimuhaiglasse kinni pandud, kust ta on mitmeid kordi ka põgenenud.
Sergei Ivanov (jäähokimängija)

Sergei Ivanov (sündinud 18. juulil 1984 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Sergei Novikov (jäähokimängija)

Sergei Novikov (sündinud 26. märtsil 1984) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Silver Kerna

Silver Kerna (sündinud 13. augustil 1994 Tallinnas) on Eesti jäähokimängija.
Klubikarjäär.
Ta on mänginud Eesti jäähokimeeskonnas.
Vadim Virjassov

Vadim Virjassov (sündinud 26. novembril 1986 Kohtla-Järvel) on Eesti jäähokimängija. 
Aastast 2013 mängib ta klubis Tallinn Viiking Sport.
Ta on mänginud Eesti jäähokimeeskonnas.
Jaanus Sirel

Jaanus Sirel (sündinud 29. juulil 1975) on endine eesti jalgpallur.
Ta on mänginud paljudes klubides, sealhulgas DAG Tartu, Lelle SK, JK Viljandi Tulevik.
Koondisekarjäär.
Ta on mänginud ühe korra Eesti jalgpallikoondises.
Jan Õun

Jan Õun (sündinud 8. veebruaril 1977) on endine eesti jalgpallur.
Ta on mänginud mitmes klubis, sealhulgas JK Viljandi Tulevik ja FC Kuressaare.
Ta on mänginud Eesti jalgpallikoondises.
Martin Lepa

Martin Lepa (sündinud 28. oktoobril 1976) on endine eesti jalgpallur.
Ta mängis mitmes klubis, sealhulgas FC Flora Tallinn, FC Kuressaare ja SK Mercury Tallinn.
Ta on mänginud Eesti jalgpallikoondises.
Maksim Ivanov

Maksim Ivanov (sündinud 4. aprillil 1984 Leningradis) on Eesti ujuja. 
Ta on mitmeid korda tulnud eri ujumisstiilides Eesti meistriks: vaba- ja kompleksujumises 5 korda suvistel (2002–2003) ja 2 korda lühiraja meistrivõistlustel (2003) ning korra avavee pikamaaujumises (2003).
2002–2003 kuulus ta Eesti ujumiskoondisse.
Lefortovo

Lefortovo on Moskva ajalooline linnaosa ja rajoon. Lefortovo asub Moskva kesklinnast idas, Jauza jõe kaldal, kuulub Moskva kaguringkonda.
Linnaosa on saanud nime Šveitsi admirali ning Peeter I usaldusaluse Franz Leforti järgi. Franz Lefortile allunud väeüksus paiknes Jauza jõe vasakkaldal.
Linnaosa järgi on nime saanud Lefortovo vangla.
Eesti Suursaatkond Valgevenes

Eesti Suursaatkond Valgevenes (ka Eesti Suursaatkond Minskis) on Eesti diplomaatiline esindus (suursaatkond) Valgevenes Minskis. Suursaatkond asub aadressil Platonova 1B.
Ameerika Ühendriikide Suursaatkond Tallinnas

Ameerika Ühendriikide Suursaatkond Tallinnas on Ameerika Ühendriikide diplomaatiline esindus (suursaatkond) Tallinnas. Suursaatkond asub aadressil Kentmanni tänav 20, Tallinn.
Saatkonda juhib ajutine asjur, kelleks on 2025. aastast Matthew E. Wall.
Enne teist maailmasõda asus Ameerika Ühendriikide saatkond Riias, Tallinnas tegutses Ameerika Ühendriikide konsulaat aadressil Uus tänav 2 ja hiljem 1930. aastal valminud hoones Kentmanni tänav 20.
Ameerika Ühendriikide saatkond Tallinnas taasavati 4. septembril 1991. aastal.
Eesti Suursaatkond Londonis

Eesti Suursaatkond Londonis on Eesti diplomaatiline esindus (suursaatkond) Suurbritannias Londonis. Suursaatkond asub aadressil 44 Queen's Gate Terrace.
Saatkonda juhib Eesti suursaadik Suurbritannias, kelleks on alates 2021. aastast Viljar Lubi.
Kuni 1989. aastani asus suursaatkonna hoone aadressil Queen's Gate 167. Tänapäeval asub aadressil Omaani saatkond Londonis.
Jüri Kallas

Jüri Kallas (sündinud 20. aprillil 1967) on eesti ulmekirjanduse ekspert, tõlkija, kirjastaja ja toimetaja.
Jüri Kallas on koostanud ja toimetanud kirjastuste Elmatar ja Fantaasia väljaandeid. Praegu tegeleb ta Eesti Ulmeühingu ulmeauhinna Stalker väljaandmise ja Eesti ulme bibliograafia koostamisega ning on ulmeajakirja Reaktor kaastööline. Ta on kirjutanud romaanidele ja kogumikele järelsõnu. Jüri Kallas on tõlkinud eesti keelde Vladimir Arenevi, Aleksandr Beljajevi, Kir Bulõtšovi, Robert E. Howardi, Rafał Kosiki, Henry Kuttneri, H. P. Lovecrafti, H. L. Oldie, Viktor Pelevini, Aleksandr Siletski, Mihhail Uspenski, Ilja Varšavski jt ulmejutte.
Lisaks ulmele on Jüri Kallas mitmes kirjastuses valinud, toimetanud ja saatesõnadega varustanud kümneid kriminaalromaane ja romantilisi jutustusi. Ka on ta avaldanud ajakirjanduses arvamuslugusid päevapoliitilistel teemadel ja kirjanduskriitikat.
Jüri Kallas on olnud võrguajakirja Algernon toimetuse liige.
Isiklikku.
Tema abikaasa on Ene Kallas.
Ei roosid

"Ei roosid" on Eesti ansambli Kosmikud debüütalbum, mis ilmus 2000. aasta mais.
Kuidas kuningas kuu peale kippus (album)

"Kuidas kuningas kuu peale kippus" on ansamblite No-Big-Silence ja Kosmikud 2004. aastal välja antud album.
Album sisaldab singleid "Kuninga imekanad", "Sepa kahurikuul" ja "Tisleri kastitorn". Albumi lood on 1976. aasta televisioonimuusikali "Kuidas kuningas kuu peale kippus" töötlused. Albumi andis välja NBS Recordings.
Lood.
Kaasa tegid
Kohtumine Albertiga (kaks albumit)

"Kohtumine Albertiga" on kahest Urmas Alenderi albumist ("Kohtumine Albertiga", "Armastuse ämblik") koosnev komplekt (inglise "box set"). Kogumikus on kaasas laulusõnad ja kaks CD-d on pakitud spetsiaalsesse digipak-pakendisse.
Kui mind enam ei ole

"Kui mind enam ei ole" on 2001. aastal ilmunud Urmas Alenderi kogumikalbum. Suur osa albumi lugudest on pärit albumitelt Kogutud teosed I ja Kogutud teosed II.
Elavad surnud (telelavastus)

"Elavad surnud" on 1989. aasta Eesti Televisiooni telelavastus.
Telelavastuse autor on Hugo Ader, režissöör-lavastaja Toomas Kirss, kunstnik Epp Suuroja.
Enugu osariik

Enugu osariik on 1. järgu haldusüksus (osariik) Nigeeria lõunaosas.
Osariik eraldati 1991. aastal Anambra osariigist.
Jaguneb 17 omavalitsusalaks.
Suuremad linnad on Enugu, Agbani, Awgu, Udi, Oji-River ja Nsukka.
Suurem osa elanikest on hõivatud põllumajanduses. Selle kõrval on olulised majandusharud ka kaubandus ja teenindus.
Pingviin (tegelane)

Oswald Chesterfield Cobblebot, tuntud ka kui Pingviin (inglise keeles "Penguin"), on tegelane Batmani koomiksites ja muus meedias. Tema karakteril on mitu inkarnatsiooni, igalühel neist oma juured. Üks lugu räägib, et Oswaldit kiusati koolis, kuna tal olevat pikk nina nagu linnu nokk, ta on lühikest kasvu ja peale selle käskis ta ema isa surma pärast imelikel, vihmaga seotud põhjustel alati Oswaldit vihmavarju kaasas kanda, ning nende asjade pärast hakati teda kutsuma Pingviiniks. Peale selle olid tal ka lemmikloomadeks linnud ja see viis ta kolledžisse ornitoloogiat õppima. Teine lugu räägib aga, et ta alustas kuritegusid pärast oma ema surma ja linnud läksid siis ta ema võlgade katteks. Ta kannab pikka torukübarat, monoklit ja smokingit.
Viasat Kino

Viasat Kino (varem "TV1000") on Viasati filmikanal, mis on mõeldud Ida-Euroopa turgudele (Baltikum, Ukraina, Venemaa, Kasahstan jms).
Viasat Kino näitab Hollywoodi uuemaid ja vanemaid kassahitte eestikeelsete subtiitritega. Kanal on reklaamivaba.
Kanal loodi 2004. aastal ja on Eesti televaatajale saadaval nii satelliittelevisiooni kui ka kaabeloperaatorite vahendusel.
Go3 Films

Go3 Films (endise nimega TV3 Film, TV1000 Premium) on AS TV Play Balticsi oma filmikanal, mis näitab ööpäev läbi Hollywoodi kassahitte. Kanal on Eestis nähtav originaalkeeles, eesti- või venekeelsete subtiitritega ja reklaamivaba. Filmivalikus on värsked komöödiad, draamad, romantilised filmid, põnevus-, seiklus- ja märulifilmid ning ulme- ja õudusfilmid. Kanalil esilinastub igal aastal enam kui 100 filmi, Go3 Films kanalit näeb satelliit- või kaabeltelevisioonioperaatorite vahendusel.
Viited.
TV3 Grupp ja The Walt Disney Company Nordic and Baltic alustasid koostööd
Discovery Inc. ja TV3 Grupp teatavad discovery+ käivitamisest Baltikumis
The Eastern Origins of Western Civilisation

"The Eastern Origins of Western Civilisation" ('Lääne tsivilisatsiooni Ida lätted') on John M. Hobsoni raamat, mis on suunatud eurotsentrismi ja ajaloolise teooria vastu, mis väidab, et Lääne tõus pärast 1492. aastat olla “neitsist sünd”. Teos näitab, et Lääne tõus tulenes ta vahekordadest sel ajal tehniliselt ja sotsiaalselt arenenuma Ida tsivilisatsiooniga. 
Euroopa omandas mõneks ajaks Ida ressursid (maa, töö ja turu) mitte läbi vabakaubanduse, vaid läbi imperialismi. Raamat tõestab faktiliselt, et maailmakaubandus oli olemas juba enne Euroopa kaubanduse sellesse Ameerikast röövitud ja kaevandatud kulla ja hõbeda abil lülitumist, et valgustuse sotsiaalsed ja ökonoomilised teooriad tulid enam kokkupuutest uute kultuuridega kui Kreeka ja Roomaga seotud renessansist ja et Euroopa hegemoonia tulenes pigem situatiivsest edust kui mingitest ülemuslikest eripäradest ja iseloomujoontest. (Arvatakse, et Euroopa edu olevat tingitud tapmisvajadusest ja -oskusest. Sõjandusteoreetikud on seletanud seda tulenevust Skandinaavia ja sealt tulnud germaani rahvaste omaaegsest vajadusest tappa sügisel hulgi talvevarudeks ületalve mittepeetavaid loomi.) Usk, et Euroopa hegemoonia tulenes vabakaubandusest ja ratsionaalsest valitsemises olla vaid patriootiline müüt. Faktiliselt võitsid eurooplased “kauplemisõigused" kätte jõuga (19. sajandi alguses polnud neil veel Hiinale suurt midagi muud pakkuda kui India oopiumi) ja Suurbritannia arendas oma industrialiseerimist jõulise protektsionismi abil. Paljud, enam kui seda on tavaliselt tunnistatud, Euroopa industrialiseerimise ja progressi jaoks olulised leiutised pärinevad Kaug-Idast (valdavalt Hiinast). 
Raamat kirjutab mõnel määral lahti ka Jaapanis Euroopa uusajal toimunud arengut, mis omakorda seletab Jaapani näiliselt kiiret edu industriaalriigi ülesehitamisel. Näiteks võeti ennetustehingud (futuurid) Jaapanis kasutusele juba 1730. aastatel, Euroopas alles 1867. aastal (Frankfurdis). 
Rohkete allikatega toestatud raamatu väärtust vähendab see, et selle toon ja osa mahust on asjast kirjutamise asemel suunatud (massikultuuri poolt tarbitud) omaaegsete eurotsentristlike ajaloomüütide vastu. Teema valiku, asetuse ja suunitluse tõttu ei leia raamatus käsitlemist Kaug-Ida kõrgkultuuri sügavamate väärtuste otsene ja kaudne varajasem ja ka praegusel ajal jätkuv mõju. (Nagu morfoloogiline mõtlemine ja selle aparatuur ning nendega seotud distsipliinid ja psühhosomaatiline enesearendus.)
Viasat Kino Action

Viasat Kino Action (varem "TV1000 Action") on Viasati filmikanal, mis näitab Hollywoodi ja Euroopa märulifilme. Filmivalikus on kriminaalpõnevikke, psühholoogilisi põnevusfilme, ulmet ja märulit, sõjadraamasid ning õudusfilme. Filme näidatakse reklaamipausideta. Eestis näidatakse kanali filme originaalkeeles ja eestikeelsete subtiitritega, soovi korral venekeelse pealelugemisega. Eesti televaatajale on filmikanal saadaval nii satelliittelevisiooni kui ka kaabeltelevisiooni teenusepakkujate kaudu.
Viasat Kino World

Viasat Kino World on tasulise satelliit- ja digitelevisioonioperaatorfirma Viasat filmikanal, mis näitab nii uusi kui ka vanu populaarsemaid vene filme. Telekanal on reklaamivaba.
Telekanal asutati 1. oktoobril 2005 ning seda edastatakse Baltikumi, Venemaa, Ukraina, Kashastani ja teiste riikide televaatajatele. 2022. aastani kandis kanal nime "TV1000 Russkoje Kino" ja seejärel 2023. aastani nime "TV1000 World Kino".
Viasat History

Viasat History on teleoperaator Viasati tõsielukanal, mis on keskendunud ajaloolistele dokumentaalfilmidele ja dokumentaalsarjadele. Viasat History peakorter asub Londonis Inglismaal. Algselt edastati telepilti vaid Skandinaavia maades, kuid mõne aasta pärast jõuti ka Ida-Euroopa ja Baltikumi turgudeni. Alates 2012. aastast on Viasat History kanalit võimalik vaadata ka HD-kvaliteedis.
Eestis näidatakse kanalit originaalkeeles, eestikeelsete subtiitritega. Soovi korral venekeelse pealelugemisega.
Välislingid.
Viasat History koduleht. (Eesti keeles)